CELEX: 32017R1419
Language: lt
Date: 2017-08-04 00:00:00
Title: 2017 m. rugpjūčio 4 d. Tarybos reglamentas (ES) 2017/1419, kuriuo iš dalies keičiamas Reglamentas (ES) 2016/44 dėl ribojamųjų priemonių atsižvelgiant į padėtį Libijoje

5.8.2017   
            
            
               LT
            
            
               Europos Sąjungos oficialusis leidinys
            
            
               L 204/1
            
         TARYBOS REGLAMENTAS (ES) 2017/1419
   2017 m. rugpjūčio 4 d.
   kuriuo iš dalies keičiamas Reglamentas (ES) 2016/44 dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2017 m. rugpjūčio 4 d. Tarybos sprendimą (BUSP) 2017/1427, kuriuo iš dalies keičiamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (ES) 2016/44 (2) įgyvendinamos Tarybos sprendime (BUSP) 2015/1333 (3) nustatytos priemonės;
            
         
               (2)
            
            
               2017 m. birželio 29 d. Jungtinių Tautų Saugumo Taryba priėmė Rezoliuciją (toliau – JT ST rezoliucija) 2362 (2017), kuria išplečiamas priemonių taikymas įtraukiant laivus, į kuriuos pakraunama, kuriais transportuojama arba iš kurių iškraunama nafta, įskaitant žalią naftą ir rafinuotus naftos produktus, kurie neteisėtai eksportuojami arba kuriuos mėginama neteisėtai eksportuoti iš Libijos ir kuria dar patikslinami įtraukimo į sąrašą kriterijai;
            
         
               (3)
            
            
               2017 m. rugpjūčio 4 d. Taryba priėmė Sprendimą (BUSP) 2017/1427, kuriuo iš dalies keičiamas Sprendimas (BUSP) 2015/1333;
            
         
               (4)
            
            
               šioms priemonėms įgyvendinti – visų pirma siekiant užtikrinti, kad ekonominės veiklos vykdytojai visose valstybėse narėse jas taikytų vienodai – būtina imtis reglamentavimo veiksmų Sąjungos lygmeniu;
            
         
               (5)
            
            
               todėl Reglamentas (ES) 2016/44 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) 2016/44 iš dalies keičiamas taip:
   
               1)
            
            
               6 straipsnio 1 dalis pakeičiama taip:
               „1.   Į II priedą įtraukiami fiziniai ar juridiniai asmenys, subjektai ir organizacijos, kuriuos pagal JT ST rezoliucijos 1970 (2011) 22 punktą, JT ST rezoliucijos 1973 (2011) 19, 22 ar 23 punktą, JT ST rezoliucijos 2174 (2014) 4 punktą, JT ST rezoliucijos 2213 (2015) 11 punktą arba JT ST rezoliucijos 2362 (2017) 11 punktą nurodė Saugumo Taryba arba Sankcijų komitetas.“;
            
         
               2)
            
            
               15 straipsnis iš dalies keičiamas taip:
               
                           a)
                        
                        
                           1 dalis pakeičiama taip:
                           „1.   Nurodytiesiems laivams, plaukiantiems su valstybės narės vėliava, draudžiama krauti, gabenti ar iškrauti naftą, įskaitant žalią naftą ir rafinuotus naftos produktus, iš Libijos, nebent kompetentinga tos valstybės narės institucija, pasikonsultavusi su Libijos Vyriausybės ryšių centru, suteikia leidimą.“;
                        
                     
                           b)
                        
                        
                           6 dalis pakeičiama taip:
                           „6.   Draudžiama vykdyti finansinius sandorius, susijusius su nurodytuosiuose laivuose esančia nafta, įskaitant žalią naftą ir rafinuotus naftos produktus, be kita ko, parduoti ją ar naudoti ją kaip kreditą, taip pat apdrausti jos gabenimą, jeigu Sankcijų komitetas taip nustatė. Toks draudimas netaikomas uosto mokesčių rinkimui 3 dalyje numatytais atvejais.“
                        
                     
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 4 d.
      
         
            Tarybos vardu
         
         
            Pirmininkas
         
         M. MAASIKAS
      
   
   
      (1)  Žr. šio Oficialiojo leidinio p. 99.
   
      (2)  2016 m. sausio 18 d. Tarybos reglamentas (ES) 2016/44 dėl ribojamųjų priemonių atsižvelgiant į padėtį Libijoje ir kuriuo panaikinamas Reglamentas (ES) Nr. 204/2011 (OL L 12, 2016 1 19, p. 1).
   
      (3)  2015 m. liepos 31 d. Tarybos sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (OL L 206, 2015 8 1, p. 34).